ಪ್ರಿಯಕರನಿಗಾಗಿ ಗಾಂಜಾ ದಂಧೆಗಿಳಿದ ಸಿವಿಲ್ ಇಂಜಿನಿಯರಿಂಗ್ ಪದವೀಧರೆ: ಪೊಲೀಸರಿಂದ ಬಂಧನ ಬೆಂಗಳೂರು : ಬಾಯ್ ಫ್ರೈಂಡ್ ಗಾಗಿ ಗಾಂಜಾ ಮಾರಾಟಕ್ಕಿಳಿದಿದ್ದ ಸಿವಿಲ್ ಇಂಜನಿಯರಿಂಗ್ ಪದವಿಧರೆಯನ್ನ ಬೆಂಗಳೂರಿನ ಸದಾಶಿವನಗರ ಪೊಲೀಸರು ಬಂಧಿಸಿದ್ದಾರೆ. ರೇಣುಕಾ ಬಂಧಿತ ಆರೋಪಿಯಾಗಿದ್ದಾಳೆ. ಅಲ್ಲದೆ ಇವಳ ಸಂಗಡಿಗ ಸುದಾಂಶ್ ಎಂಬ ಯುವಕನನ್ನು ಪೊಲೀಸರು ಬಂಧಿಸಿದ್ದಾರೆ. ಬಂಧಿತರಿಂದ ಎರಡೂವರೆ ಕೆಜಿ ಗಾಂಜಾ ವಶಕ್ಕೆ ಪಡೆಯಲಾಗಿದೆ. ಚೆನ್ನೈನ ಖಾಸಗಿ ಕಾಲೇಜಿನಲ್ಲಿ ಸಿವಿಲ್ ಇಂಜಿನಿಯರಿಂಗ್ ಮುಗಿಸಿದ್ದ ರೇಣುಕಾ, ಅಲ್ಲಿಯೆ ಸಿದ್ದಾರ್ಥ್ ಎಂಬ ಯುಕನ ಜೊತೆಗೆ ಪ್ರೇಮದಲ್ಲಿ ಇದ್ದಳಂತೆ. ಪದವಿಯ ನಂತರ ಇವರಿಬ್ಬರು ಬೆಂಗಳೂರಿಗೆ ಬಂದು ನೆಲಸಿದ್ದಾರೆ. ಕೆಲಸದಲ್ಲಿ ಕಡಿಮೆ ಸಂಬಳದಿಂದ ಜೀವನ ನಡೆಸಲು ಕಷ್ಟವಾಗಿತ್ತು ಅಂತ ಹೇಳಿಕೆ ಕೊಟ್ಟಿರುವ ರೇಣುಕಾ, ಸಿದ್ದಾರ್ಥ್ ಜತೆ ಸೇರಿ ಗಾಂಜಾ ಮಾರಾಟದಲ್ಲಿ ತೊಡಗಿದ್ದಳಂತೆ. ಒಡಿಶಾ , ಆಂಧ್ರಪ್ರದೇಶದ ಗಡಿ ಭಾಗದಿಂದ ಗಾಂಜಾ ನಗರಕ್ಕೆ ತರಿಸಿಕೊಳ್ಳುತ್ತಿದ್ರು. ಲಾಕ್ ಡೌನ್ ವೇಳೆ ಗಾಂಜಾ ಸಪ್ಲೈ ಕಡಿಮೆ ಆಗಿತ್ತು. ಹಿಗಾಗಿ ತಮ್ಮಲ್ಲಿದ್ದ ಗಾಂಜಾವನ್ನ ಹೆಚ್ಚಿನ ಹಣಕ್ಕೆ ಮಾರಾಟ ಮಾಡುತ್ತಿದ್ದರಂತೆ. ಕಳೆದ ಹಲವು ದಿನಗಳಿಂದ ರೇಣುಕಾ ಮತ್ತು ಅವಳ ತಂಡ ನಗರದ ನ್ಯೂ ಬಿಇಎಲ್ ರಸ್ತೆಯಲ್ಲಿ ಗಾಂಜಾ ಮಾರಾಟ ಮಾಡುತ್ತಿದ್ದರು. ಖಚಿತ ಮಾಹಿತಿಯ ಆದಾರದ ಮೇಲೆ ಸದಾಶಿವ ನಗರ ಪೊಲೀಸರು ದಾಳಿ ನಡೆಸಿ ಆರೋಪಿಗಳನ್ನ ಬಂಧಿಸಿದ್ದಾರೆ. ಚಾಲಾಕಿ ತಂಡ ಪೊಲೀಸರಿಗೆ ಅನುಮಾನ ಬರಬಾರದೆಂದು ರೇಣುಕಾ ಕೈಯಲಿ ಗಾಂಜಾ ಸಪ್ಲೈ ಮಾಡಿಸುತ್ತಿದ್ದರಂತೆ. ರೇಣುಕಾಳ ಲವರ್ ಸಿದ್ದಾರ್ಥ ಸದ್ಯಕ್ಕೆ ತಲೆಮರೆಸಿಕೊಂಡಿದ್ದು ಅವನ ಹುಡುಕಾಟ ನಡೆಸಿದ ಪೊಲೀಸರು, ಹೆಚ್ಚಿನ ತನಿಖೆ ಮಾಡುತ್ತಿದ್ದಾರೆ.. Share Continue Reading